Grizverda fruktokolombo

La Grizverda fruktokolombo, Ptilinopus purpuratus, laŭ kio ankaŭ Purpura fruktokolombo, estas mezgranda, verdeca fruktokolombo. Ĝi estas endemio de Societa Insularo en Franca Polinezio. Ilia natura habitato estas subtropikaj aŭ tropikaj malsekaj arbaroj de malaltaj teroj. 

Taksonomio
La Grizverda fruktokolombo estis formale priskribita en 1789 fare de la germana natursciencisto Johann Friedrich Gmelin en lia reviziita kaj etendigita eldono de la verko de Carl Linnaeus nome Systema Naturae. Li metis ĝin kun ĉiuj aliaj kolomboj en la genron Columba kaj stampis la duvortan nomon Columba purpurata. La priskribo de Gmelin estis bazita sur la "purple-crowned pigeon" el Otaheite (nuna Tahitio) kiu estis priskribita en 1783 fare de la angla ornitologo John Latham en lia A General Synopsis of Birds. La Grizverda fruktokolombo estas nun metita kun ĉirkaŭ 60 aliaj fruktokolomboj en la genron Ptilinopus kiu estis enkondukita en 1825 fare de la angla natursciencisto William Swainson. La genronomo kombinas la radikon de la Antikva greka  kun la signifo "plumo" kun  kun la signifo "piedo". La specia epiteto purpuratus estas el la Latina kaj signifas "purpurŝirmita".

Oni agnoskas du subspeciojn, nome la jenaj:
 P. p. frater Ripley & Birckhead, 1942 – Moorea (insulo 17 km norde okcidente de Tahitio)
 P. p. purpuratus (Gmelin, JF, 1789) – Tahitio (oriento de Societa Insularo, orienta Polinezio)

La Raiatea fruktokolombo (P. chrysogaster) de la insulo Raiatea estis iam konsiderata samspecia, sed estis disigita kiel aparta specio fare de IOC en 2021.

 Distribuado
La grizverda fruktokolombo estas endemia de la franca polinezia insuloj de Tahitio kaj Moorea. Estas laŭtaksa populacio de 2 500 ĝis 10 000 maturaj individuaj birdoj sur la du insuloj, el kiuj 5 000 - 6 000 loĝas sur Mooreo, je laŭtaksa denseco de 2-3 birdoj je hektaro.

Aspekto
La grizverda fruktkolombo estas proksimume 20 cm en totala longo kaj pezas 95 g. Ĝi estas malgranda kaj diketa kaj havas mallongan voston. La supraj partoj estas olivverdaj, la krono kaj frunto estas helpurpuraj. La kolo kaj brusto estas grizaj kaj la ventro estas palflava. Estas helgriza bendo ĉirkaŭ la vosto. La beko estas flaveca aŭ verdecflava kun oranĝa vaksaĵo. La seksoj estas similaj sed la ino havas verdecan nuancon al la grizaj kapo kaj kolo. Al la junulo mankas la helpurpura krono kaj estas pli senkolora.

 Referencoj 

 Eksteraj ligiloj 

Kategorio:Kolombedoj
Kategorio:Birdoj de Oceanio
Kategorio:Bestoj el la Aŭstralazia ekozono